Přerjadowanje nowotwarskeje kónčiny doskónčnje wotzamknjene
Rakecy (JK/SN). Z nowotwarskej bydlenskej štwórću a jeje wysokodomami w Rakecach su so tamnišia gmejnscy radźićeljo na swojim wčerawšim posedźenju zaběrali. Za tu štwórć mějachu woni zběhnyć wosebity status spěchowanskeje kónčiny. Tam bě gmejna ze spěchowanskimi srědkami Zwjazka a krajow we wobłuku programa přetwar městow na wuchodźe před 15 lětami wjacore bydlenske domy spotorhać a wotpowědne naslědne ležownosće připrawić dała. Wčera poda zastupjer zamołwiteje Drježdźanskeje firmy STEG Dieter Lamm radźićelam a zajimowanym wobydlerjam kónčnu financnu rozprawu.
slv_Latn szl_Latn